अहार जी मेले में भगवान बाहुबलि स्वामी का महामस्तकाभिषेक
मंदिर में चल रहे सभी धार्मिक अनुष्ठानों में शामिल हो रहे श्रद्धालु
भास्कर संवाददाता | बल्देवगढ़
सिद्ध क्षेत्र अहार जी में वार्षिक मेले के तीसरे दिन सुबह से नित्य पूजन, अभिषेक और विश्व शांति महायज्ञ का आयोजन किया गया। सभी अनुष्ठान विधि-विधान से सम्पन्न कराए गए। वहीं मंदिर परिसर में लगे मेला देखने भी क्षेत्र भर से लोग उमड़े। लोगों ने मेले में जमकर खरीदारी की। मेला प्रचार प्रभारी विनय कोठिया ने बताया कि शुक्रवार को भगवान बाहूबली स्वामी का महामस्तकाभिषेक का प्रथम अवसर लालचंद्र, सुरेशचंद्र जैन सैरपुर को प्राप्त हुआ। इसके बाद ट्रस्ट कमेटी का वार्षिक अधिवेशन संपन्न हुआ।
अतिथियों का सम्मान प्रबंधक कारिणी द्वारा स्मृति चिन्ह और श्रीफल भेंट कर किया गया। विधान में आस पास के क्षेत्रों से आए जैन समाज के लोगों ने आचार्य विराग सागर को ससंग को अपने-अपने नगर में आने के लिए श्रीफल समर्पित कर अनुरोध किया। शांतिनाथ भगवान की महाआरती का अवसर बाबूलाल राजा कारी टीकमगढ़ को प्राप्त हुआ। वहीं आर्चाय पादपिच्छालन का सौभाग्य राजेश बड़कुल परिवार टीकमगढ़ को मिला। आचार्य श्री का शास्त्र भेंट करने का अवसर वीरेंद्र जैन विजय कुमार बढ़माड़ई को प्राप्त हुआ।
मुनि भक्ति से कोई बड़ी भक्ति नहीं
धर्म सभा को संबोधित करते हुए आचार्य विराट सागर महाराज ने कहा कि जिनेंद्र भगवान की उपासना और दर्शन से करोड़ों अशुभ कर्मों का छय हो जाता है। आधि व्याधि रोगों का छय होता है। श्रावकों के लिए मुनि भक्ति से कोई बड़ी भक्ति नहीं हो सकती है। श्रवणाचार्य विमर्श सागर महाराज ने कहा कि जब गुरू का आर्शीर्वाद मिल जाता है तो आधि-व्याधि सब कुछ ठीक हो जाती है। इसके बाद क्षेत्र में रथ यात्रा निकाली गई। जो पांडुक शिला पहुंची। जहां श्रीजी की अभिषेक क्रिया सम्पन्न कराई गई।
100 लोगों का जत्था पैदल मैहर रवाना
तेंदूखेड़ा | नगर से लगभग 100 लोगों का जत्था पैदल मैहर मां शारदा के दर्शन करने रवाना हुआ। सुबह 9 बजे पंडित देवकरन तिवारी के नेतृत्व में लगभग 100 लोग मैहर माता के दर्शनों के लिए रवाना हुए। सभी यात्रियों को लोगों ने श्रीफल भेंट कर बैंड बाजों के साथ विदाई दी। श्री तिवारी ने बताया कि पिछले 10 साल से लगातार माता रानी के दर्शनों को पैदल जा रहे हैं। इस वर्ष मातारानी के दरबार में 11वीं बार जा रहे हैं। जिसमें कोई अपनी मन्नत पूरी होने, कोई दर्शन करने के लिए तो कोई अपनी मन्नत लेकर मातारानी के दरबार में जा रहे हैं।
क्षेत्र भर से शामिल हुए श्रद्धालु और ग्रामीण
मेले में तीसरे दिन आसपास के क्षेत्रों से बड़ी संख्या में श्रद्धालु शामिल हुए। जिसमें दिल्ली, गाजियाबाद, ललितपुर, महरोनी, टीकमगढ़, बडागांव, खरगापुर, बल्देवगढ, घुवारा ,भेलसी, हटा, भगवा आदि क्षेत्रों सबसे ज्यादा संख्या में श्रद्धालु शामिल हुए। वहीं कार्यक्रम में खरगापुर विधायक चंदारानी गौर मुख्य अतिथि के रूप मंा शामिल हुई। उन्होंने अहार क्षेत्र को 2 लाख रुपए की विधायक निधि देने की घोषणा की। इस मौके पर जनपद अध्यक्ष गुलाब रानी किलेदार, स्वतंत्रता संग्राम सेनानी शीलचंद्र जैन पठा, बाबूलाल मैनवार, उत्तम मोगना, अजित जैन बैसा, महेंद्र सिंघई बडागांव, रतनचंद्र कोठिया, विनोद फडींद्र, सनत जैन कुटौरा, वीरेंद्र जैन प्रबंधक, पन्ना गुलाब , प्रर्मिला सिंघई, महेंद्र जैन डिकोली, विजय जैन, डॉ. महेंद्र जैन, पवन जैन, अशोक क्रांतिकारी सहित कई लोग मौजूद थे।
बल्देवगढ़। वार्षिक मेला देखने क्षेत्र भर से उमड़ रहे ग्रामीण और जैन समाज के लोग।
awa_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva